หุ้นกลุ่มไก่ตีปีก! เด้งรับข่าวดีหลังจีนรับรองมาตรฐานโรงงานไก่ไทย 7 แห่ง
หุ้นกลุ่มไก่ตีปีก! เด้งรับข่าวดีหลังจีนรับรองมาตรฐานโรงงานไก่ไทย 7 แห่ง
6 มี.ค. 2561

ผู้สื่อข่าวรายงานว่า หลังจากทางการจีนประกาศรับรองมาตรฐานโรงงานไก่ไทย 7 แห่ง ได้แก่ GFPT, CPF สระบุรี อีกทั้ง CPF โคราช รวมถึงสหฟาร์ม, สหฟาร์ม เพชรบูรณ์ พร้อมด้วย F&amp;F นครปฐม และ TFG  ให้ส่งออกไก่สดแช่แข็ง และชิ้นส่วนไก่ต่างๆ (ซึ่งปกติส่งออกไม่ได้) อาทิ โครงไก่ เครื่องใน ขา คอ เป็นต้น ไปยังประเทศจีนได้
โดยประเด็นดังกล่าวนั้นคาดว่าน่าจะช่วยพยุงราคาชิ้นส่วนไก่ในประเทศที่กำลังตกต่ำอยู่ตอนนี้ เนื่องจากมีโอกาสที่ประเทศจีนจะทำการสั่งซื้อเนื้อไก่และชิ้นส่วนไก่จากประเทศไทยมากขึ้น จากความเชื่อมั่นในคุณภาพไก่ที่มากขึ้น
สำหรับผู้ประกอบการที่เป็นบริษัทจดทะเบียนอยู่ในตลาดหลักทรัพย์แห่งประเทศไทยที่จะคาดว่าจะได้รับประโยชน์ได้แก่ บริษัทเจริญโภคภัณฑ์อาหาร จำกัด (มหาชน) หรือ CPF, บริษัท จีเอฟพีที จำกัด (มหาชน) หรือ GFPT และบริษัท ไทยฟู้ดส์ กรุ๊ป จำกัด (มหาชน) หรือ TFG
โดยราคาหุ้น CPF ณ เวลา 15.54 อยู่ที่ 23.60 บาท ปรับตัวขึ้น 0.90 บาท หรือ 3.96% สูงสุดที่ 23.90 บาท ต่ำสุดที่ 22.80 บาท ด้วยมูลค่าซื้อขาย 1.82 พันล้านบาท
ด้านราคาหุ้น GFPT ณ เวลา 15.54 อยู่ที่ 13.30 บาท ปรับตัวขึ้น 0.30 บาท หรือ 2.31% สูงสุดที่ 13.50 บาท ต่ำสุดที่ 13 บาท ด้วยมูลค่าซื้อขาย 72.04 ล้านบาท
อีกทั้งราคาหุ้น TFG ณ เวลา 15.54  อยู่ที่ 4.90 บาท ปรับตัวขึ้น 0.04 บาท หรือ 0.82% สูงสุดที่ 4.98 บาท ต่ำสุดที่ 4.88 บาท ด้วยมูลค่าซื้อขาย 7.38 ล้านบาท